Danezul care a omorât o jurnalistă în submarinul său a fost prins după ce a evadat din închisoare.
Peter Madsen a evadat în această dimineață, după ce a amenințat gardienii cu o bombă falsă. El a fost înconjurat și reținut pe marginea unui drum de lângă închisoare. Madsen a fost închis pe viață în 2018 pentru uciderea jurnalistei Kim Wall.
Danezul Peter Madsen, condamnat pe viață în 2018 pentru uciderea unei jurnaliste în 2017, a evadat marți din închisoare și a fost imediat înconjurat de lunetiști, relatează Dailymail.Madsen a amenințat gardienii cu o bombă falsă și cu ceea ce părea să fie un pistol. A fost ulterior găsit în câmp deschis, în apropierea penitenciarului, și a fost rapid înconjurat de trupe ale poliției.Madsen, în ținta lunetiștilorIncidentul s-a petrecut în suburbiile din Copenhaga, Danemarca. Lunetiștii l-au înconjurat și au așteptat intervenția negociatorilor din partea poliției. La 3 ore după evadarea sa, Madsen a fost din nou reținut.Madsen în interiorul propriului submarin, 2015Danezul, în vârstă de 49 de ani, are o reputație în țara sa natală, în primul rând datorită faptului că a proiectat un submarin de unul singur.Penitenciarul din apropierea orașului Copenhaga, de unde Madsen a evadatPresa daneză scrie că Peter Madsen a fost ținut în izolare până acum, din cauza faptului că gardienii bănuiau că voia să evadeze.Inventatorul danez a fost condamnat la închisoare pe viaţă, în 2018, de un tribunal de la Copenhaga, fiind găsit vinovat pentru uciderea jurnalistei suedeze Kim Wall.Wall, colaboratoare a The Guardian şi a New York Times, a fost dată dispărută de iubitul său pe data de 11 august 2017, atunci când nu s-a mai întors acasă de la un interviu. Corpul său decapitat a fost găsit plutind în Golful Koge pe 21 august, iar capul, picioarele şi hainele au fost recuperate pe 7 octombrie.Inventatorul a susţinut iniţial că a lăsat-o pe ţărm şi nu ştia ce i s-a întâmplat, dar a insistat mai târziu că a murit accidental. Madsen a recunoscut că a dezmembrat trupul şi că a aruncat-o în Marea Baltică.După un proces de 12 zile care a primit atenţie la nivel mondial, el a fost condamnat pentru crima "deosebit de brutală" despre care procurorii au spus că este motivată sexual.